ગોવા શહેરમાં રૉકી (જૉન એબ્રાહમ) રહે છે. રૉકી ક્યાંથી આવ્યો છે અને શું કરતો હતો એ વિશે કોઈને કાંઈ ખબર નથી. કોઈને પૈસાની જરૂર હોય તો રૉકી તેની પાસેથી વસ્તુ ગીરવી મુકાવીને તેને પૈસા આપે છે. રૉકીની બાજુમાં નિયામી નામની એક બચ્ચી રહે છે, જે રૉકીને હૅન્ડસમ કહીને બોલાવતી હોય છે. એક દિવસ નિયામી આવીને રૉકીને ત્યાં એક કૅમેરા ગીરવી મૂકીને ઉછીના રૂપિયા લઈ જાય છે. એ કૅમેરા લેવા માટે કેટલાક લોકો આવે છે, પણ રૉકી તેમને કૅમેરા આપવાનો ઇનકાર કરી દે છે. કૅમેરા સાથે રૉકીને કોઈ નિસબત નથી, પણ જેની વસ્તુ લીધી હોય તેને એ વસ્તુ પાછી મળે એવો તેનો નિયમ છે. જેકોઈ લોકો આવ્યા હતા એ લોકો હવે નિયામીને કિડનૅપ કરી લે છે અને રૉકી પાસે કૅમેરાની માગણી કરે છે.